text: Speed-dating med flygtninge skal fjerne fordomme
  25 oktober 2015 kl. 17.01
  SF i Kolding vil nedbryde fordomme ved at lade lokale og flygtninge mødes på speed-dating.
  Hvordan er de kommet til Danmark? Hvor kommer de fra? Og hvad vil de egentlig her?
   
  Spørgsmålene kan være mange, når flygtninge flytter ind i den by, man bor i. Men det vil SF i Kolding til livs. De havde søndag arrangeret speed-dating mellem koldingensere og flygtninge fra Kolding, så de kunne møde hinanden og få aflivet myter.
   
  En af de flygtninge, der deltog i arrangemenet, er Mohammad Nazir. Han kommer fra Syrien og har været i Danmark i et år og tre måneder. Hør, hvad han siger om mødet med Danmark, her:
  
  